Malema se party amptelik geregistreerJulius Malema, leier van die EFF. Foto: Werner Beukes/SAPA Julius Malema se party, die Economic Freedom Fighters (EFF), is Donderdag amptelik as ŉ politieke party by die Onafhanklike Verkiesingskommissie (OVK) geregistreer. “Die registrasie van die EFF is ŉ geskiedkundige oomblik en die begin van ŉ ware radikale, militante, en beslissende politieke platform wat tot ware bevryding van die mense van Suid-Afrika, Afrika en die wêreld sal lei,” het Malema Donderdag gesê. Malema het gesê die goedkeuring beteken dat die party aan volgende jaar se verkiesing gaan deelneem, en dit gaan wen. “Die EFF gaan aan die verkiesing deelneem om ŉ regering te word, en nie ŉ tandlose opposisieparty in verskillende parlemente en wetgewers nie.” Lydia Young, ŉ woordvoerder van die OVK het die registrasie bevestig. Malema het gesê Suid-Afrikaners kan nou “’n sug van verligting slaak” want sy “reuse beweging” is nou ŉ opsie om voor te stem. Hy beweer ander politieke partye het gefaal om die land te transformeer. Lees meer oor sy toespraak hier.